Legal Document

Category: 1280

Text:
5. ΒΑΣΙΛΙΚΟΝ ΔΙΑΤΑΓΜΑ της 16/18 Ιουν. 1948 Περί επικυρώσεως της από 1ης Απρ. 1948 συμβάσεως μεταξύ του Ελληνικού Δημοσίου και της Προνομιούχου Εταιρίας Γεν. Αποθηκών της Ελλάδος. Έχοντες υπ’ όψει το άρθρ. 3 του από 19.6.1926 Ν.Δ/τος «περί κυρώσεως της από 16 Ιουν. 1926 συμβάσεως» περί παρατάσεως και επεκτάσεως του εις την Π.Α.Ε.Γ.Α. της Ελλάδος εκχωρηθέντος προνομίου εγκαταστάσεως και εκμεταλλεύσεως Γεν. Αποθηκών εν Ελλάδι «και μετά σύμφωνον γνώμην του Συμβουλίου Επικρατείας, εγκρίνομεν την από 1 Απρ. 1948 συναφθείσαν μεταξύ του επί της Εθνικής Οικονομίας Υπουργού και των Αντιπροσώπων της Προνομιούχου Αν. Εταιρίας Γεν. Αποθηκών της Ελλάδος και εν τέλει του παρόντος παρατειθεμένην σύμβασιν «περί λειτουργίας των Γεν. Αποθηκών και προσδιορισμού των δικαιωμάτων αποθηκεύσεως της αναδόχου εταιρίας Γεν. Αποθηκών». Εις τον αυτόν επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. ΣΥΜΒΑΣΙΣ Περί λειτουργίας των Γεν. Αποθηκών και προσδιορισμού των δικαιωμάτων αποθηκεύσεως της αναδόχου εταιρίας Γενικών Αποθηκών. Μεταξύ 1.Του επί της Εθνικής Οικονομίας Υπουργού κ. Γεωργίου Βαρβούτη, εκπροσωπούντος το Ελληνικόν Δημόσιον, και 2.Των κ.κ. Παν. Χονδροδήμου, Προέδρου του Διοικητικού Συμβουλίου της εν Αθήναις εδρευούσης Προνομιούχου Ανωνύμου Εταιρίας Γενικών Αποθηκών της Ελλάδος και Κ. Χατζηπαναγιώτου, Γεν. Διευθυντού αυτής, αντιπροσωπευόντων την Εταιρίαν ταύτην, συνεφωνήθησαν τα ακόλουθα: Άρθρ.1.-Ο δια του από 7 Ιουν. 1908 Β.Δ/τος εγκεκριμένος κανονισμός λειτουργίας Γενικών Αποθηκών, εξακολουθεί ισχύων και μετά την έναρξιν της ισχύος της από 16 Ιουν. 1926 συμβάσεως, περί παρατάσεως και επεκτάσεως του εις την Προνομιούχον Ανώνυμον Εταιρίαν Γεν. Αποθηκών της Ελλάδος εκχωρηθέντος προνομίου εγκαταστάσεως και εκμεταλλεύσεως Γενικών Αποθηκών εν Ελλάδι, κατά τας ουσιαστικάς αυτού διατάξεις, επέχων την θέσιν της δια του άρθρ. 4 αυτής προβλεπομένης συμβάσεως, εφ’ όσον αι διατάξεις αυτού δεν τροποποιούνται δια του παρόντος. Άρθρ.2.-1.Εις τας κατά την παράγραφον τρίτην του άρθρ. 2 του ειρημένου κανονισμού γενομένας υπό της αναδόχου εταιρίας ελευθέρας εκμισθώσεις προς τρίτους αποθηκών, η ευθύνη της φυλάξεως και συντηρήσεως του Σελ. 324   αποθηκευθέντος, βαρύνει τον μισθωτήν και αν ακόμη ετηρήθησαν ζυγολόγια του εισαχθέντος προϊόντος ή εμπορεύματος. Αφ’ ης δε στιγμής ζητηθούν υπό του μισθωτού, εκδοθούν και παραδοθούν αυτώ τίτλοι αποθηκεύσεως, αυτομάτως από της στιγμής ταύτης, λήγει η μεταξύ των μερών συνομοληθείσα ενοχική μισθωτική σχέσις, μετατρεπομένη εις σύμβασιν αποθηκεύσεως κατά την «περί Γενικών Αποθηκών» νομοθεσίαν, της αναδόχου εταιρίας αναλαμβανούσης πλέον την φύλαξιν και συντήρησιν του αποθηκευθέντος. 2.Εις το άρθρ. 3 του ειρημένου κανονισμού προστίθενται αι ακόλουθοι διατάξεις. Εν περιπτώσει αποθηκεύσεως πράγματος εν Γενική Αποθήκη εξ ης λόγω της φύσεως του αποθηκευθέντος, συμφώνως προς τους εκάστοτε ισχύοντας ασφαλιστικούς κανονισμούς και διατιμήσεις, αυξάνονται τα ασφάλιστρα και των άλλων εν τη αυτή αποθήκη αποτεθειμένων ειδών, η ανάδοχος εταιρία δικαιούται ν’ αρνηθή την αποθήκευσιν, εκτός εάν ο αιτών την αποθήκευσιν, προκαταβάλη την δια τον ειδικώς λόγω της αιτίας ταύτης συμφωνούμενον μεταξύ αυτού και του διαχειριζομένου την Γενικήν Αποθήκην χρόνον αποθηκεύσεως, επερχομένην αύξησιν των ασφαλίστρων και των λοιπών εν τη αυτή αποθήκη αποτεθειμένων ειδών. Η ανάδοχος εταιρία δικαιούται επίσης να αρνηθή την αποδοχήν αποθηκεύσεως, ογκωδών και άλλων βαρέων αντικειμένων, εφ’ όσον κατά την κρίσιν αυτής η αποθήκη δεν είναι κατάλληλος δια την αποθήκευσιν τοιούτων αντικειμένων ή ενδεχόμενον να υποστή βλάβην εξ αυτής. Δύναται επίσης η ανάδοχος εταιρία να αρνηθή να αποδεχθή την αποθήκευσιν πραγμάτων τελούντων υπό τελωνειακήν διαμετακόμισιν εφ’ όσον μεταξύ των ζυγολογίων του Τελωνείου και της εν τη Γεν. Αποθήκη γενομένης ζυγίσεως, υφίσταται διαφορά βάρους και ο αποθέτης δεν σπεύσει να τακτοποιηθή τελωνειακώς. Τέλος δικαιούται να αρνηθή την αποθήκευσιν όταν, κατά την κρίσιν της, η αξία των προς αποθήκευσιν προτεινομένων είναι τοσούτον μικρά, ώστε να μη καλύπτη το ποσόν των επ’ αυτών οφειλομένων δασμών κλπ. δικαιωμάτων του Δημοσίου, και το ποσόν των αποθηκεύτρων ενός τουλάχιστον έτους, εκτός αν ο αποθέτης δεχθή να καταβάλη την προς κάλυψιν των ως άνω δικαιωμάτων προκύπτουσαν διαφοράν. 3.Εις το άρθρ. 15 του ως άνω κανονισμού προστίθεται η ακόλουθος τρίτη παράγραφος. Εφ’ όσον όμως ο αποθέτης δεν αιτήσηται την δια σταθμίσεως παραλαβήν των αποθηκευομένων και παραληφθή τούτο δι’ αριθμήσεως ή μετρήσεως ή κυβομετρήσεως ή ν’ αναγραφή  εν  τοις  τίτλοις,  ότι  το  βάρος  σημειούται  κατά Γενικές Αποθήκες 30.Γ.β.5 30.Γ.β.5 Γενικές Αποθήκες την δήλωσιν του αποθέτου, η ανάδοχος εταιρία υποχρεούται να αποδώση ό,τι παρέλαβε, καθ’ ον παρέλαβε τρόπον, όστις και αναγράφεται και εις τους τίτλους. 4.Εις το άρθρ. 27 του αυτού κανονισμού προστίθεται δευτέρα παράγραφος έχουσα ούτω: Η διάταξις της προηγουμένης παραγράφου δεν έχει εφαρμογήν επί αποθηκευμένων, άτινα εκπλειστηριασθέντα κατά τας διατάξεις του περί Γενικών Αποθηκών Νόμου κατεκυρώθησαν επ’ ονόματι της Εταιρίας έναντι του εξ αποθηκεύτρων λαβείν της ή δια προμήθειαν ειδών προοριζομένων δια το προσωπικόν αυτής. Άρθρ.3.-Τα δικαιώματα αποθηκεύσεως περί ων προβλέπει ο κανονισμός διατιμήσεως των εν ταις Γενικαίς Αποθήκαις εισπραττομένων δικαιωμάτων, εγκεκριμένος δια Β.Δ. της 7ης Ιουν. 1908, αναλυόμενα κατά τον κανονισμόν τούτον εις α)Γενικόν Τιμολόγιον Αποταμιεύσεως υπ’ αριθ. 1 (κατά βάρος 1000 οκάδων και κατά μήνα), β)Γενικόν Τιμολόγιον Εισαγωγής υπ’ αριθ. 2 (κατά βάρος 1000 οκάδων), γ) Γενικόν Τιμολόγιον Εξαγωγής υπ’ αριθ. 3 (κατά βάρος 1000 οκάδων), δ)Δικαιώματα εξαιρετικά συγχωνεύονται εις «Δικαιώματα αποταμιεύσεως» καθοριζόμενα κατά τετραγωνικόν μέτρον και κατά μήνα, πλην των δικαιωμάτων υπηρεσίας, άτινα εξακολουθούν υφιστάμενα. Ως δικαίωμα υπηρεσίας νοείται παν έξοδον καταβαλλόμενον υπό των Γεν. Αποθηκών δια πάσαν άλλην σχετικήν εν τη αποθηκεύσει εργασίαν επί τη εκτελέσει αυτής υπό της εταιρίας δια λογαριασμόν των ενδιαφερομένων αποθετών (ασφάλιστρα, κόμιστρα, φόροι, μεταφοραί κλπ.). Τα δικαιώματα ταύτα αποταμιεύσεως αναπροσαρμόζονται προς τας σημερινάς οικονομικάς συνθήκας ως κατωτέρω. Α΄ κατηγορία (δραχ. 2.300) κατά Μ2 και κατά μήνα φορτίον 2 1/2 τόν. κατά τ.μ. Β΄ κατηγορία (δραχ. 3.600) κατά Μ2 και κατά μήνα φορτίον 2 1/2 τόν. κατά τ.μ. Γ΄ κατηγορία (δραχ. 4.600) κατά Μ2 και κατά μήνα φορτίον 1 1/2 τόν. κατά τ.μ. Δ΄ κατηγορία (δραχ. 5.900) κατά Μ2 και κατά μήνα φορτίον 1 1/2 τόν. κατά τ.μ. Ε΄ κατηγορία (δραχ. 5.900) κατά Μ2 και κατά μήνα φορτίον 1 τόν. κατά τ.μ. ΣΤ΄ κατηγορία (δραχ. 6.500) κατά Μ2 και κατά μήνα φορτίον 1 τόν. κατά τ.μ. Ζ΄ κατηγορία (δραχ. 6.200) κατά Μ2 και κατά μήνα φορτίον 1 1/2 τόν. κατά τ.μ. Η΄ κατηγορία (δραχ. 6.500) κατά Μ2 και κατά μήνα φορτίον 1 1/2 τόν. κατά τ.μ. Παρέχεται το δικαίωμα εις την εταιρίαν όπως άνευ διατυπώσεώς τινος προβαίνη κατά περιφέρειαν υποκαταστήματος ή πρακτορείου εις μείωσιν των ανωτέρω καθοριζομένων δικαιωμάτων εφ’ όσον ειδικαί συνθήκαι επιβάλλουσι τούτο κατά την ανεξέλεγκτον αυτής κρίσιν υπό τον όρον ότι η μείωσις   αυτή θα είναι γενική και δεν περιορίζεται εις μεμονωμένας περιπτώσεις, ουδεμιάς διακρίσεως επιτρεπομένης. Ειδικώς τ’ ανωτέρω τιμολόγια περιορίζονται κατά 50% δια τα είδη άτινα το Δημόσιον προμηθεύεται προς ιδίαν αυτού χρήσιν ως και δια τα είδη άτινα το Δημόσιον προορίζει προς διανομάς εις το κοινόν. Επίσης παρέχεται το δικαίωμα εις τον Υπουργόν όπως αυξάνη ή ελαττώνη μέχρι 50% τ’ ανωτέρω δικαιώματα αποθηκεύσεως της εταιρίας κατά την κρίσιν του και αναλόγως των οικονομικών συνθηκών της Χώρας. Τα ανωτέρω τιμολόγια ισχύουσιν από πρώτης Απρ. 1948 εγένετο εις διπλούν εν Αθήναις και εν τω Καταστήματι του Υπουργείου Εθνικής Οικονομίας τη 1 Απρ. 1948.